βασιλευς μεγας πτολεμαιος υιος βασιλεως πτολεμαιου και βασιλισσης αρσινοης θεων αδελφων των βασιλεως πτολεμαιου και βασιλισσης βερενικης θεων σωτηρων απογονος τα μεν απο πατρος ηρακλεους του διος τα δε απο μητρος διονυσου του διος παραλαβων παρα του πατρος την βασιλειαν αιγυπτου και λιβυης και συριας και φοινικης και κυπρου και λυκιας και καριας και των κυκλαδων νησων εξεστρατευσεν εις την ασιαν μετα δυναμεων πεζικων και ιππικων και ναυτικου στολου και ελεφαντων τρωγλοδυτικων και αιθιοπικων ους ο τε πατηρ αυτου και αυτος πρωτοι εκ των χωρων τουτων εθηρευσαν και καταγαγοντες εις αιγυπτον κατεσκευασαν προς την πολεμικην χρειαν. κυριευσας δε της τε εντος ευφρατου χωρας πασης και κιλικιας και παμφυλιας και ιωνιας και του ελλησποντου και θραικης και των δυναμεων των εν ταις χωραις ταυταις πασων και ελεφαντων ινδικων και τους μοναρχους τους εν τοις τοποις παντας υπηκοους καταστησας διεβη τον ευφρατην ποταμον και την μεσοποταμιαν και βαβυλωνιαν και σουσιανην και περσιδα και μηδιαν και την λοιπην πασαν εως βακτριανης υφ εαυτου ποιησαμενος και αναζητησας οσα υπο των περσων ιερα εξ αιγυπτου εξηχθη και ανακομισας μετα της αλλης γαζης της απο των τοπων εις αιγυπτον δυναμεις απεστειλεν δια των ορυχθεντων ποταμων.
Abys. [Axum] — Adoulis (Zula) — after 241 BC — Kosmas Indopleustes 2.55ff.; CIG 5127 — OGIS 54
 after 241 BC 